Here is a page extracted from Wikipedia that may contain CSS, HTML, and a lot of unformatted text.

Title: Cuart de la Uerba
Content: Cuart de la Uerba (Cuarte de Huerva en castellano) ye una localidat y municipio aragonés situau a lo sud de la Comarca Central, en la provincia de Zaragoza.

La suya población ye de  habitants, en una superficie de 8,9 km².

Cheografía 
La localidat de Cuart de la Uerba ye situada a 299 metros d'altaria dencima de lo livel d'a mar, a una distancia de 6 km de la ciudat de Zaragoza, la capital de las suyas comarca y provincia y d'Aragón.

La part viella ye en un mont chesoso con cima en la talaya de Cuart. En los tiempos de bambolla immobiliaria de Zaragoza (primera decada de lo sieglo XXI), lo desembolique urbán rapido y no controlau ni res ha feito que s'haiga formau una zona nueva en lo mesmos cauz y cono de dechección d'una rambla y por la mesma ribera de la Uerba, en zonas de claro risgo d'inundacions, (y d'inundacions lampedo). Tamién han construito casas baixo cinglos chesosos, con claro risgo d'esbalzadas.

Toponimia 
De lo latín Quartus, que indica que i yera lo miliario Quartus de la Via Romana Laminium dende Zaragoza. Lo emplego de Cuarto como microtoponimo se troba a sobén en la val d'Ebro, pero con atro significau, como los terrenos que salen de dividir una zona pa vender las pasturas: Cuartillo de las Cabras (Andosiella), Cuarto Chico (Cadreita), Cuarto la Carne (Pedrola), Cuartos (Zaragoza), Cuarto (Fuents d'Ebro), Cuartona (Viliella d'Ebro).

En lo periodo andalusí ye documentau como Qwart con la categoría de tali ("talaya"). L'autor Ibn Hayyan feba mención que se trobaba a "4 millas de Saraqusta".

En 1180 ya ye documentau como Cuart, pero en textos latinos de lo monesterio de Veruela de 1247 ye mencionau como Cuarto: castrum et villam de Cuarto. Bi n'ha referencias como Cuart de la ribera de la Huerva (1361):

La denominación Cuarte de la Huerva ha teniu uso en castellano encara en 1847.

Bi ha microtoponimos intresants en aragonés como El flum.

Demografía

Administración

Reparto de concellers

Alcaldes

Esporte 
Lo fútbol ye representau por lo Club Deportivo Cuarte Industrial.

Instalacions esportivas 
En iste municipio ye situada la Ciudat Esportiva de lo Real Zaragoza.

Fiestas 
29 de chinero, Sant Valero.
26 de chulio, Santa Ana.

Referencias

Se veiga tamién 
Lista de municipios de Zaragoza.

Vinclos externos 
Sitio web oficial.